哥利莎581e

哥利莎581e係而家發現嘅第四粒環繞紅矮星哥利莎581運行嘅太陽系外行星。哥利莎581係天秤座嘅一粒恆星，隔太陽系有成20光年咁遠。哥利莎581e呢粒行星係到2009年4月23號為止發現嘅最細粒嘅繞行正常恆星嘅太陽系外行星，亦係質量最接近地球嘅系外行星。不過佢公轉嘅軌道離佢嘅恆星好近，得0.03個天文單位，個位置嚮可居住帶出便。亦都係因為同佢嘅恆星近，佢嘅表面溫度好高，恆星輻射相當之強，所以可能冇大氣層。

發現 
呢粒行星係瑞士日內瓦天文台嘅Michel Mayor小組用「高精度視向速度行星探查設備」，喺歐洲南天天文台設嚮智利La Silla天文台嘅3.6米望遠鏡發現嘅。呢個發現嚮2009年4月21號公布。Michel Mayor小組用「視向速度」技術，用行星引力引起佢繞行嘅恆星軌道擾動嚟到計算行星嘅質量同埋軌道大細。

Lightest exoplanet yet discovered European Southern Observatory press release
 Scientists discover a nearly Earth-sized planet
 Scientists discover Earth-sized planet (Video)
 PSR B1257+12 A — the smallest exoplanet discovered 

太陽系外行星